

 **ΚΑΛΑΜΑΤΑ 10-11-2020**

 **ΠΡΟΣ : Μ. Μ. Ε**

 **ΓΙΑ ΕΝΗΜΕΡΩΣΗ**

 **ΕΛΛΗΝΙΚΗ ΔΗΜΟΚΡΑΤΙΑ**

 **ΠΕΡΙΦΕΡΕΙΑ ΠΕΛΟΠΟΝΝΗΣΟΥ**

 **ΓΕΝΙΚΗ ΔΙΕΥΘΥΝΣΗ ΠΕΡΙΦΕΡΕΙΑΚΗΣ**

**ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣ**

 **Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ &**

 **ΚΤΗΝΙΑΤΡΙΚΗΣ Π.Ε. ΜΕΣΣΗΝΙΑΣ**

 ΤΜΗΜΑ ΦΥΤΙΚΗΣ &ΖΩΙΚΗΣ ΠΑΡΑΓΩΓΗΣ

 **ΔΕΛΤΙΟ ΤΥΠΟΥ**

 **Δημοσίευση της Πρόσκλησης Εκδήλωσης Ενδιαφέροντος του υπομέτρου 3.1**

 «ΣΤΗΡΙΞΗ ΓΙΑ ΝΕΕΣ ΣΥΜΜΕΤΟΧΕΣ ΣΕ ΣΥΣΤΗΜΑΤΑ ΠΟΙΟΤΗΤΑΣ»

 του ΠΑΑ 2014-2020

 Η Δ/νση Αγροτικής Οικονομίας και Κτηνιατρικής της Περιφερειακής Ενότητας Μεσσηνίας ανακοινώνει ότι εκδόθηκε από το Υπουργείο Αγροτικής Ανάπτυξης και Τροφίμων η αριθ. 5660/3-11-2020 (ΑΔΑ 6Φ5Ω4653ΠΓ-9ΣΡ) Πρόσκλησης Εκδήλωσης Ενδιαφέροντος του υπομέτρου 3.1 «Στήριξη για νέες συμμετοχές σε Συστήματα Ποιότητας» του Προγράμματος Αγροτικής Ανάπτυξης (ΠΑΑ) 2014-2020.

Το υπομέτρο 3.1 αποσκοπεί στη βελτίωση της ανταγωνιστικότητας των ελληνικών γεωργικών προϊόντων με την αξιοποίηση των συστημάτων ποιότητας.

 **Η** **υποβολή των αιτήσεων στήριξης** πραγματοποιείται κατά το διάστημα από **9-11-2020 έως**

**18-12-2020 (ώρα 13:00).**

Οι ενδιαφερόμενοι προκειμένου να ενταχθούν στο υπομέτρο πρέπει να υποβάλλουν την αίτηση ηλεκτρονικά, μέσω του Πληροφοριακού Συστήματος Κρατικών Ενισχύσεων (ΠΣΚΕ) (www.ependyseis.gr) και στη συνέχεια να υποβάλλουν φάκελο με τα απαιτούμενα δικαιολογητικά στην Διεύθυνση Αγροτικής Οικονομίας και Κτηνιατρικής (ΔΑΟΚ) της Περιφερειακής Ενότητας.

Η πρόσκληση αφορά το σύστημα ποιότητας της Βιολογικής παραγωγής (Βιολογική φυτική και ζωική παραγωγή) και απευθύνεται αποκλειστικά στους **δικαιούχους του υπομέτρου 11.1 «Ενισχύσεις για τη μετατροπή σε βιολογικές πρακτικές και μεθόδους βιολογικής γεωργίας»** του ΠΑΑ, κατά το έτος εφαρμογής 2019.

Το ανώτατο ποσό ενίσχυσης καθορίζεται σε **1.000 €/εκμετάλλευση/έτος για κάθε είδος πιστοποίησης** Βιολογικής παραγωγής και **έως 2.000 €/εκμετάλλευση/έτος συνολικά** και για τα δύο είδη πιστοποίησης (φυτική και ζωική παραγωγή).

Η πρόσκληση βρίσκεται αναρτημένη στο πρόγραμμα «ΔΙΑΥΓΕΙΑ» **www.diavgeia.gov.gr**, στους διαδικτυακούς τόπους του ΥπΑΑΤ **www.minagric.gr**, του ΠΑΑ **www.agrotikianaptixi.gr** και του ΕΣΠΑ **www.espa.gr**

Περισσότερες πληροφορίες στα τηλέφωνα 2721361206, 2721361237 , 2721361208 της Δ/νσης Αγροτικής Οικονομίας και Κτηνιατρικής της ΠΕ Μεσσηνίας.

 **ΑΠΟ ΤΗΝ Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ**

 **ΚΑΙ ΚΤΗΝΙΑΤΡΙΚΗΣ ΠΕ ΜΕΣΣΗΝΙΑΣ**